
Projekts uz 16.10.2026.
Vēlamais datums izskatīšanai: 
Attīstības komitejas sēdē 14.10.2026.
nākamajā domes sēdē _________. 
(pēc sabiedrības viedokļa noskaidrošanas) 
Sagatavotājs: Dace Birnbauma
Ziņotājs: Dace Birnbauma

APSTIPRINĀTI
ar Ādažu novada pašvaldības domes
2026. gada __. ___ sēdes lēmumu 
(protokols Nr. __ § ___)

SAISTOŠIE NOTEIKUMI
Ādažos, Ādažu novadā
				
2026. gada ___. _________ 					Nr.«DOKREGNUMURS»	

Par sadzīves atkritumu apsaimniekošanu Ādažu novadā

Izdoti saskaņā ar 
Atkritumu apsaimniekošanas likuma 
8. panta pirmās daļas 3. punktu un 39. panta pirmo daļu

I. Vispārīgie jautājumi
1. Šie saistošie noteikumi (turpmāk - Noteikumi) nosaka:
1.1. Ādažu novada pašvaldības (turpmāk - Pašvaldība) administratīvajā teritorijā esošo sadzīves atkritumu (turpmāk - atkritumi) apsaimniekošanas zonu;
1.2. prasības nešķirotu atkritumu savākšanai, tostarp minimālo atkritumu savākšanas biežumam, pārvadāšanai, pārkraušanai, šķirošanai un uzglabāšanai;
1.3. prasības liela izmēra atkritumu, sadzīvē radušos bīstamo atkritumu un mājsaimniecībā radīto būvniecības atkritumu apsaimniekošanai;
1.4. kārtību, kādā veicami maksājumi par atkritumu apsaimniekošanu;
1.5. atbildību par Noteikumu neievērošanu. 
2. [bookmark: p2][bookmark: p-1127354]Noteikumos lietotie termini:
2.1. pašvaldība – Ādažu novada pašvaldība;
2.2. atkritumu radītājs — ikviena fiziska vai juridiska persona, kuras darbība rada atkritumus (sākotnējais atkritumu radītājs) vai kura veic atkritumu priekšapstrādi, sajaukšanu vai citas darbības, kā rezultātā mainās atkritumu sastāvs vai īpašības;
2.3. atkritumu apsaimniekotājs – komersants, kurš ieguvis tiesības veikt atkritumu apsaimniekošanu pašvaldības administratīvajā teritorijā;
2.4. atkritumu apsaimniekošanas zona – Ādažu novada administratīvā teritorija, kurā atkritumu apsaimniekotājs veic darbību atbilstoši līgumam ar pašvaldību par atkritumu apsaimniekošanu; 
2.5. sezonāls līgums – līgums, kas attiecināms uz laika periodu no 1. maija līdz 31. oktobrim;
2.6. šķiroto atkritumu savākšanas laukums – speciāli aprīkota iežogota teritorija, kurā pieņem dažādu veidu atkritumus atbilstoši laukuma apsaimniekotāja cenrādim;
2.7. trafarēts maiss – ar atkritumu apsaimniekotāja simboliku marķēts maiss nešķirotu atkritumu savākšanai;
2.8. [bookmark: _Hlk222840317]dalīto vākto atkritumu soma – atkārtoti izmantojama soma dalīti vākto atkritumu savākšanai, kas izgatavota no polipropilēna, aprīkota ar rokturiem un kuras tilpums ir no 60 līdz 120 litriem; 
2.9. specializēts transportlīdzeklis – transportlīdzeklis, kas paredzēts noteikta veida atkritumu konteineru mehanizētai izvešanai un nogādāšanai uz apglabāšanas, šķirošanas vai pārkraušanas vietu.
3. [bookmark: p3][bookmark: p-1127355]Atkritumu apsaimniekošanu atkritumu radītājs veic atbilstoši normatīvo aktu prasībām, nodrošinot, ka netiek radīts apdraudējums cilvēku dzīvībai un veselībai, kā arī augiem un dzīvniekiem, netiek piesārņota un piegružota vide, ūdeņi, gaiss un augsne, netiek nelabvēlīgi ietekmētas ainavas un īpaši aizsargājamās dabas teritorijas, kā arī neizplatās traucējošas smakas.
4. [bookmark: p4][bookmark: p-1127356]Noteikumi attiecas uz visiem atkritumu radītājiem, kuri dzīvo, strādā vai veic saimniecisko darbību sev piederošā, valdījumā vai lietošanā esošā nekustamajā īpašumā Ādažu novada administratīvajā teritorijā.
II. [bookmark: n2][bookmark: n-1127357]Atkritumu apsaimniekošanas organizēšana
5. [bookmark: p5][bookmark: p-1127358]Ādažu novada administratīvā teritorija ir viena sadzīves atkritumu apsaimniekošanas zona, kurā pašvaldība organizē pasākumu kopumu, lai nodrošinātu sadzīves atkritumu daudzuma samazināšanu, tostarp:
5.1. novērš atkritumu rašanās cēloņus;
5.2. attīsta atkritumu dalītu savākšanu;
5.3. veicina bioloģiski noārdāmo sadzīves atkritumu kompostēšanu;
5.4. iesaista sabiedrību un veic tās izglītošanu par atkritumu šķirošanu. 
6. [bookmark: p6][bookmark: p-1127359]Atkritumus apsaimnieko viens atkritumu apsaimniekotājs, ar kuru pašvaldība noslēgusi līgumu par atkritumu apsaimniekošanu.
7. [bookmark: p7][bookmark: p-1127361]Atkritumu savākšanas sistēmu novadā veido:
7.1. normatīvajos aktos noteiktajā kārtībā noslēgts līgums starp pašvaldību un atkritumu apsaimniekotāju  par atkritumu apsaimniekošanu;
7.2. atkritumu radītāja noslēgts līgums ar atkritumu apsaimniekotāju par atkritumu un dalīti vākto atkritumu apsaimniekošanu;
7.3. atkritumu nogādāšana speciāli izveidotos dalīto atkritumu savākšanas punktos vai laukumos, kā arī atkritumu savākšana, tai skaitā dalītā savākšana, pārvadāšana, pārkraušana, šķirošana, uzglabāšana un apglabāšana normatīvajos aktos noteiktajā kārtībā.
8. [bookmark: p8][bookmark: p-1127362]Atkritumu dalītās savākšanas sistēma ietver:
8.1. šķiroto atkritumu savākšanas laukuma ierīkošanu atbilstoši atkritumu apsaimniekošanas jomu regulējošajiem normatīvajiem aktiem;
8.2. publiski pieejamu atkritumu dalītās savākšanas punktu ierīkošanu:
8.2.1. papīra un kartona iepakojuma savākšanai;
8.2.2. metāla iepakojuma savākšanai;
8.2.3. plastmasas iepakojuma savākšanai;
8.2.4. stikla iepakojuma savākšanai;
8.2.5. citu atkritumu savākšanai atbilstoši atkritumu apsaimniekošanas jomu regulējošajiem normatīvajiem aktiem.
8.3. sabiedrības izglītošanu un aktīvu iesaistīšanu atkritumu dalītajā savākšanā.
9. [bookmark: p9][bookmark: p-1253840][bookmark: p10][bookmark: p-1127364]Atkritumu savākšana, pārkraušana, šķirošana, uzglabāšana, reģenerācija vai apglabāšana ir atļauta tikai tam paredzētajās vietās, izņemot īslaicīgu atkritumu uzglabāšanu – mazāk par trim mēnešiem – to rašanās, šķirošanas un savākšanas vietās daudzumos, kas nerada kaitējumu videi vai draudus cilvēku veselībai.
10. [bookmark: p11][bookmark: p-1127365]Pašvaldība organizē un kontrolē atkritumu apsaimniekošanu saskaņā ar normatīvo aktu prasībām, tajā skaitā:
10.1. organizē atkritumu apsaimniekotāja izvēli normatīvajos aktos noteiktajā kārtībā atkritumu apsaimniekošanas nodrošināšanai;
10.2. organizē atkritumu dalītās savākšanas punktu ierīkošanu, tostarp nodrošinot dalīti vākto atkritumu somu izmantošanu atkritumu dalītai savākšanai;
10.3. organizē šķiroto atkritumu savākšanas laukuma ierīkošanu un darbību, kurā tiek pieņemti liela izmēra atkritumi, bīstamie atkritumi un mājsaimniecībā radušies elektrisko un elektronisko iekārtu atkritumi;
10.4. [bookmark: n3][bookmark: n-1127367]mēneša laikā no līguma noslēgšanas dienas publicē pašvaldības informatīvajā izdevumā "Ādažu Vēstis" un tīmekļvietnē www.adazunovads.lv informāciju par atkritumu apsaimniekotāju, ar kuru noslēgts līgums par atkritumu apsaimniekošanu.
III. Minimālais atkritumu izvešanas biežums
11. Atkritumu savākšanas veidu un aprīkojumu (konteinerus, trafarētos maisus, dalīti vākto atkritumu somas) nosaka līgumā, ko atkritumu apsaimniekotājs slēdz ar atkritumu radītāju. Atkritumus izved saskaņā ar laika grafiku, bet ne retāk kā:
11.1. nekustamajos īpašumos, uz kuriem atrodas ēkas:
11.1.1. kas tiek izmantotas pastāvīgai dzīvošanai – 1 reizi četrās nedēļās (1 reizi sešās nedēļās, ja īpašumā noslēgts līgums par dalīti vākto atkritumu apsaimniekošanu);
11.1.2. kas tiek izmantotas sezonālai un īslaicīgai dzīvošanai  -  1 reizi astoņās nedēļās;
11.2. nekustamajos īpašumos, uz kuriem atrodas daudzdzīvokļu dzīvojamās mājas, un:
11.2.1. ja ir izvēlēts daudzdzīvokļu dzīvojamās mājas pārvaldītājs vai apsaimniekotājs – 2 reizes nedēļā;
11.2.2. nav izvēlēts daudzdzīvokļu dzīvojamās mājas pārvaldītājs vai apsaimniekotājs, dzīvokļu īpašniekiem vai valdītājiem ir pienākums noslēgt līgumu ar atkritumu apsaimniekotāju par atkritumu apsaimniekošanu, un, savstarpēji vienojoties, nodrošināt regulāru nešķirotu atkritumu un bioloģisko atkritumu izvešanu, ievērojot  11.1.1. punktā minētos nosacījumus, kā arī patstāvīgi norēķināties ar atkritumu apsaimniekotāju;
11.3. nedzīvojamās ēkās vai telpu grupās, kurās tiek veikta saimnieciskā darbība  – ne retāk kā reizi divās nedēļās (1 reizi četrās nedēļās, ja ir noslēgts līgums par dalīti vākto atkritumu apsaimniekošanu); 
11.4. nedzīvojamās ēkās vai telpu grupās, kurās tiek veikta sezonāla saimnieciskā darbība  – 1 reizi nedēļā (1 reizi četrās nedēļās,  ja  ir noslēgts līgums par dalīti vākto atkritumu apsaimniekošanu);
11.5. dārzkopību un garāžu kooperatīvajās sabiedrībās -  1 reizi četrās nedēļās.

IV. Atkritumu radītāja tiesības un pienākumi
12. [bookmark: p12][bookmark: p-1253849]Atkritumu radītāju pienākumi:
12.1. iekļauties atkritumu apsaimniekošanas sistēmā, noslēdzot līgumu ar pašvaldības izvēlēto atkritumu apsaimniekotāju, ievērojot 11. punktā noteikto, ne vēlāk kā viena mēneša laikā no nekustamā īpašuma iegūšanas īpašumā vai valdījumā;
12.2. atkritumu apsaimniekotāja maiņas gadījumā atkritumu radītājs noslēdz līgumu ar atkritumu apsaimniekotāju par atkritumu savākšanu un pārvadāšanu ne vēlāk kā divus mēnešu laikā no pašvaldības paziņojuma publicēšanas dienas par pašvaldības un atkritumu apsaimniekotāja līguma noslēgšanu;
12.3. piedalīties atkritumu apsaimniekošanā, ievērojot Noteikumus un citus atkritumu apsaimniekošanu regulējošos normatīvos aktus;
12.4. iesaistīties atkritumu dalītajā savākšanā un izmantot tam paredzētos konteinerus;
12.5. nodrošināt, ka nešķirotie atkritumi, pirms ievietošanas atkritumu konteineros, ir ievietoti aizsietos atkritumu maisos, bet asie priekšmeti ir ievietoti tā, lai pēc iespējas samazinātu ietekmi uz atkritumu apsaimniekošanas darbinieku veselībai un neradītu bojājumus atkritumu savākšanas, pārvadāšanas un šķirošanas iekārtām. Atkritumi konteineros jāievieto tā, lai varētu aizvērt konteinera vāku;
12.6. sezonāla rakstura lietošanas nekustamā īpašuma, vasarnīcas vai dārza mājas īpašniekam, valdītājam vai lietotājam noslēgt līgumu ar atkritumu apsaimniekotāju. Līgumā var paredzēt sezonālajam lietošanas raksturam atbilstošu atkritumu izvešanas biežumu saskaņā ar grafiku, bet ne retāk kā 11.1.2. apakšpunktā noteikts;
12.7. nepieciešamības gadījumā vienoties par izmaiņām 12.1. punktā noteiktajā līgumā, nodrošinot sistemātisku atkritumu izvešanu un nepieļaujot atkritumu uzkrāšanos pie konteineriem, bet ne retāk kā 11.punktā noteiktajos termiņos;
12.8. samaksāt Noteikumos paredzētos maksājumus par atkritumu apsaimniekošanu saskaņā ar noslēgto līgumu ar atkritumu apsaimniekotāju;
12.9. nešķirotos atkritumus ievietot tikai tajā atkritumu konteinerā, kas līgumā ar atkritumu apsaimniekotāju paredzēts konkrētā nekustamā īpašuma apkalpošanai;
12.10. nodrošināt atsevišķu atkritumu veidu, piemēram, liela izmēra atkritumu, nogādāšanu šķiroto atkritumu savākšanas laukumā vai citā attiecīgo atkritumu pieņemšanai paredzētā vietā, izmantojot savu transportu vai atkritumu apsaimniekotāja pakalpojumus.
13. [bookmark: p13][bookmark: p-1127370]Papildus Noteikumu 12. punktā minētajiem pienākumiem atkritumu radītājiem  ir noteikti šādi pienākumi:
13.1. nekustamajos īpašumos, uz kuriem atrodas dzīvojamās vai nedzīvojamās ēkas:
13.1.1. līgumā ar atkritumu apsaimniekotāju noteikt atkritumu savākšanai nepieciešamo konteineru, trafarēto maisu un dalīti vākto atkritumu somu skaitu un tilpumu, konteineru iztukšošanas vai maisu izvešanas biežumu atbilstoši Noteikumu 11. punkta noteiktajam, kā arī tā saskaņošanas kārtību, ņemot vērā atkritumu apsaimniekošanas paradumus, tostarp, bioloģiski noārdāmo atkritumu kompostēšanu to rašanās vietā, atkritumu dalītu savākšanu un radīto atkritumu daudzumu;
13.1.2. nepieciešamības gadījumā pieprasīt atkritumu apsaimniekotājam mainīt atkritumu savākšanai nepieciešamo konteineru, trafarēto maisu, dalīti vākto atkritumu somu skaitu atbilstoši faktiski radīto atkritumu daudzumam;
13.1.3. būvniecības un būvju nojaukšanas atkritumus savākt atsevišķi;
13.1.4. atkritumu izvešanas vai konteinera dezinfekcijas dienā vai iepriekšējās dienas vakarā konteineru pārvietot no nekustamā īpašuma uz vietu, kas ir pieejama specializētajam transportlīdzeklim un kur konteiners netraucē gājēju un transportlīdzekļu kustību, bet atkritumu izvešanas vai konteinera dezinfekcijas dienā novieto to atpakaļ nekustamajā īpašumā;
13.1.5. [bookmark: _Hlk222900414]konteineru uzturēt tīru un lietošanai derīgā kārtībā. Savas vainas dēļ bojāta atkritumu konteinera nomaiņu pieteikt atkritumu apsaimniekotājam ne vēlāk kā triju darba dienu laikā no bojājuma konstatēšanas un segt  konteinera nomaiņas izmaksas;
13.1.6. [bookmark: _Hlk221617790]fiziskas personas savā mājsaimniecībā radušos bioloģiski noārdāmos atkritumus var kompostēt savas mājsaimniecības teritorijā, nodrošinot, ka netiek radīts kaitējums videi, apdraudējums cilvēku dzīvībai un veselībai vai citu personu mantai. Pēc blakus esošā nekustamā īpašuma īpašnieka pieprasījuma kompostēšanas vieta jāpārvieto vismaz 1,5 m attālumā no blakus esošā nekustamā īpašuma robežas.
13.2. daudzdzīvokļu dzīvojamās mājas pārvaldītājs vai apsaimniekotājs:
13.2.1. nodrošina ierobežotu pieeju mājas atkritumu konteineriem, nodrošinot piekļuvi tikai attiecīgās mājas iedzīvotājiem un atkritumu apsaimniekotājam;
13.2.2. līgumā ar atkritumu apsaimniekotāju nosaka nepieciešamo konteineru skaitu un tilpumu atbilstoši konkrētajiem atkritumu apsaimniekošanas apstākļiem, ņemot vērā atkritumu daudzumu, konteineru iztukšošanas biežumu un atkritumu izvešanas grafiku;
13.2.3. piedalās atkritumu dalītās savākšanas sistēmā: 
13.2.3.1. izvieto konteinerus vieglajam iepakojumam pie mājām, kurās ir vairāk nekā pieci dzīvokļi;
13.2.3.2. izvieto bioloģisko atkritumu konteinerus un konteinerus stikla iepakojumam pie mājām, kurās ir vairāk nekā 10 dzīvokļi.
13.3. nekustamā īpašuma īpašnieks, valdītājs vai lietotājs ierīko atkritumu urnas un uztur tās kārtībā pie iestāžu, biroju, vairumtirdzniecības un mazumtirdzniecības ēku, viesnīcu un tām līdzīga lietojuma ēku ieejām vai to tuvumā, tirdzniecības vietās, parkos un skvēros, pasažieru pārvadājumu pieturās un citās sabiedriskās vietās, kā arī pie daudzdzīvokļu dzīvojamo māju ieejām vai to tuvumā. Atkritumu urnas iztukšo pēc nepieciešamības, nepieļaujot to pārpildīšanos;
13.4. saimnieciskās darbības veicējs, vienojas ar nekustamā īpašuma, kurā tiek veikta saimnieciskā darbība, īpašnieku, valdītāju, apsaimniekotāju vai pilnvaroto personu par kārtību, kādā tiek nodrošināta atkritumu savākšana un veikti maksājumi par atkritumu apsaimniekošanu, vai patstāvīgi noslēdz līgumu ar atkritumu apsaimniekotāju par saimnieciskās darbības rezultātā radīto atkritumu apsaimniekošanu. Ja saimnieciskā darbība tiek veikta dzīvokļa īpašumā, šo punktu piemēro tiktāl, ciktāl līgumā, kas noslēgts starp dzīvokļa īpašnieku un daudzdzīvokļu dzīvojamās mājas apsaimniekotāju, nav noteikts citādi;
13.5. [bookmark: _Hlk221531904]tirdzniecības vietas (veikali, tirgi, tirdzniecības centri), kuru platība pārsniedz 500 m2, un tirdzniecības vietām piegulošo autostāvvietu, kurās ir vismaz 10 autostāvvietas, izņemot ielu malu stāvvietas, īpašnieks, apsaimniekotājs vai tā pilnvarota persona izveido atkritumu dalītās savākšanas punktu, nodrošinot vismaz vieglā iepakojuma (plastmasas, papīra un metāla) un stikla atkritumu dalītu savākšanu. Automazgātavas īpašnieks, apsaimniekotājs vai tā pilnvarota persona izveido atkritumu dalītās savākšanas punktu, nodrošinot vismaz vieglā iepakojuma un stikla atkritumu dalītu savākšanu. Degvielas uzpildes stacijas, kurās uz vietas ir operators, īpašnieks, apsaimniekotājs vai tā pilnvarota persona nodrošina vieglā iepakojuma atkritumu dalītu vākšanu;
13.6. ja nav identificējams atkritumu novietotājs, nekustamā īpašuma īpašniekam, kura īpašumā prettiesiski novietoti atkritumi:
13.6.1. bīstamos atkritumus nodod atkritumu apsaimniekotājam, kurš ir saņēmis normatīvajos aktos noteiktajā kārtībā nepieciešamo atļauju attiecīgo bīstamo atkritumu apsaimniekošanai;
13.6.2. nešķirotus atkritumus nodod atkritumu apsaimniekotājam, ar kuru pašvaldība noslēgusi līgumu par atkritumu apsaimniekošanu.
13.7. daudzdzīvokļu dzīvojamās mājas  dzīvokļa īpašnieks, valdītājs vai lietotājs ir atbildīgs par mājsaimniecībā radīto liela izmēra un būvniecības atkritumu apsaimniekošanu,  nodrošinot to nodošanu atkritumu apsaimniekotājam vai nogādājot tos ar savu transportu šķiroto atkritumu savākšanas laukumā vai atkritumu poligonā.
14. [bookmark: p14][bookmark: p-1253854]Persona, kuras īpašumā, valdījumā vai lietojumā ir nekustamais īpašums, līgumu ar atkritumu apsaimniekotāju var neslēgt:
14.1. ja ēkas netiek un nevar tikt apdzīvotas saskaņā ar pašvaldības būvvaldes atzinumu par vidi degradējošām būvēm;
14.2. ja nekustamā īpašuma sastāvā ir tikai zeme, uz kuras nav ēku vai pārvietojamu konstrukciju;
14.3. ja nekustamajā īpašumā esošās ēkas un būves veido inženiertehnisko infrastruktūru, kuras darbība tiek uzraudzīta un nodrošināta attālināti bez pastāvīgas personāla klātbūtnes un tajā netiek radīti atkritumi.
15. [bookmark: p15][bookmark: p-1127373]Par daudzdzīvokļu dzīvojamā mājā radīto atkritumu apsaimniekošanu atbild dzīvokļu īpašnieku kopība. Šo atbildību kopība var nodot mājas pārvaldniekam vai apsaimniekotājam.
16. [bookmark: p16][bookmark: p-1127375]Nekustamā īpašuma īpašnieks, valdītājs un lietotājs pēc pašvaldības vai daudzdzīvokļu dzīvojamās mājas pārvaldnieka vai apsaimniekotāja pieprasījuma sniedz ziņas par personu skaitu, kas dzīvo nekustamajā īpašumā, kā arī par komersantiem un citām personām, kas nekustamajā īpašumā veic saimniecisko darbību.
17. Personām sava nekustamā īpašuma teritorijā ir atļauts dedzināt ugunskuros sausu zāli, sausas lapas, zarus un citas augu daļas sava nekustamā īpašuma teritorijā, ievērojot normatīvajos aktos noteiktās drošības prasības un neradot traucējumu apkārtējiem.
V. Publisko pasākumu organizētāju pienākumi
18. Publisko pasākumu organizētājam pirms publiska pasākuma rīkošanas atļaujas saņemšanas ir pienākums noslēgt līgumu par publiskā pasākuma laikā radīto sadzīves atkritumu apsaimniekošanu ar atkritumu apsaimniekotāju par atkritumu konteineru izvietošanu pasākuma vietā un pasākuma laikā radīto sadzīves atkritumu (nepieciešamības gadījumā arī dalīti savākto) savākšanu no izvietotajiem atkritumu konteineriem.
19. Dzērienu mazumtirgotājiem jānodrošina depozīta sistēma, kura attiecas uz attiecīgajā publiskajā pasākumā izmantoto dzērienu iepakojumu, kā arī atkārtoti lietojamiem vai vienreiz lietojamiem traukiem dzērienu pasniegšanai.
20. Publiskos pasākumos, kuru plānotais apmeklētāju un dalībnieku kopskaits pārsniedz 300 cilvēkus, ir izvietojami arī konteineri dalīti vāktiem atkritumiem.
21. Par publiska pasākuma laikā radīto atkritumu savākšanu atbildīgs tā organizētājs, kurš nodrošina:
21.1. atkritumu konteineru pasūtīšanu no atkritumu apsaimniekotāja pietiekamā daudzumā, nodrošinot, lai tie tiktu savlaicīgi iztukšoti un nebūtu pārpildīti;
21.2. pasākuma dalībniekiem iespēju šķirot pasākuma laikā radušos sadzīves atkritumus, šim nolūkam pasūtot no atkritumu apsaimniekotāja attiecīgus atkritumu konteinerus.
22. publiska pasākuma organizators aprīko pasākuma vietu ar atkritumu konteineriem vai urnām, kas pieejamas pasākuma laikā, kā arī nodrošina pasākuma norises teritorijas sakopšanu 5 stundu laikā pēc pasākuma noslēguma. Vietās, kur pasākuma norises laikā notiek intensīva gājēju un satiksmes kustība, organizators nodrošina teritorijas sakopšanu 1 stundas laikā vai, ja pasākums beidzās plkst. 23.00, līdz nākamās dienas plkst. 8.00.
23. Publiskā pasākuma organizators sedz ar pasākumam nepieciešamo atkritumu konteineru piegādi, uzstādīšanu, iztukšošanu un aizvešanu saistītās izmaksas atbilstoši noslēgtajam līgumam vai citai piemērojamai norēķinu kārtībai.
VI. [bookmark: p17][bookmark: p-1127376][bookmark: n4][bookmark: n-1127377]Atkritumu apsaimniekotāja tiesības un pienākumi
24. Atkritumu apsaimniekotājs sadzīves atkritumu apsaimniekošanu pašvaldības administratīvajā teritorijā veic atbilstoši Atkritumu apsaimniekošanas likumam, citiem atkritumu apsaimniekošanu regulējošiem normatīvajiem aktiem un pakalpojuma līgumam, kas noslēgts ar pašvaldību.
VII. Atkritumu apsaimniekošanas aizliegumi
25. [bookmark: p21][bookmark: p-1253855]Atkritumu radītājiem aizliegts:
25.1. novietot vai izmest atkritumus ārpus atkritumu urnām, konteineriem, trafarētajiem maisiem vai dalīti vākto atkritumu somām;
25.2. novietot atkritumus vietās, kur to savākšana vai apglabāšana nav atļauta;
25.3. [bookmark: _Hlk222843702][bookmark: _Hlk222843604]novietot konteinerus, trafarētos maisus vai dalīti vākto atkritumu somas vietās, kur tās traucē gājēju vai transportlīdzekļu kustību;
25.4. ievietot atkritumu urnās, konteineros, trafarētos maisos vai dalīti vākto atkritumu somās degošus, viegli uzliesmojošus un eksplozīvus priekšmetus, šķidrus atkritumus, infekcijas slimības izraisošus atkritumus, liela izmēra atkritumus, būvniecības un būvju nojaukšanas atkritumus, ielu tīrīšanas atkritumus un bīstamos atkritumus, kā arī bojāt konteinerus, trafarētos maisus vai dalīto atkritumu somas;
25.5. dedzināt atkritumus apkures iekārtās, tvertnēs un ugunskuros. 
25.6. ievietot nešķirotus atkritumus dalītās savākšanas konteineros vai dalīti vākto atkritumu somās;
25.7. ievietot atkritumus citu atkritumu radītāju konteineros un trafarētajos maisos;
25.8. jebkādā veidā bojāt koplietošanas atkritumu konteinerus un atkritumu urnas;
25.9. [bookmark: p22][bookmark: p-1127385][bookmark: n6][bookmark: n-1127386]novietot liela izmēra, elektrisko un elektronisko vai būvniecības un būvju nojaukšanas atkritumus pie atkritumu konteineriem, ja to novietošana nav iepriekš saskaņota ar attiecīgā nekustamā īpašuma īpašnieku, pārvaldnieku vai apsaimniekotāju.
VIII. Atkritumu dalītā savākšana un šķirošana
26. [bookmark: p23][bookmark: p-1127387]Atkritumu dalītā savākšana un šķirošana veicama atbilstoši normatīvajos aktos un noslēgtajos līgumos noteiktajā kārtībā.
27. [bookmark: p24][bookmark: p-1127388]Dalīti savāc rašanās vietā sašķirotus atkritumus, tai skaitā, papīra un kartona, plastmasas, metāla un stikla iepakojumu,  tekstilmateriālus un bioloģiskos atkritumus, kā arī citus atkritumu veidus atbilstoši normatīvajos aktos noteiktajām prasībām.
28. [bookmark: p25][bookmark: p-1127389][bookmark: p26][bookmark: p-1127390][bookmark: n7][bookmark: n-1127392]Pārtikas tirdzniecības un sabiedriskās ēdināšanas vietās radušos bioloģiski noārdāmo atkritumu savākšanai atkritumu radītājs slēdz līgumu ar atkritumu apsaimniekotāju.
IX. Prasības sadzīvē radušos bīstamo atkritumu apsaimniekošanai
29. [bookmark: p27][bookmark: p-1127393]Aizliegts savstarpēji sajaukt bīstamos atkritumus, kas atbilst dažādām bīstamo atkritumu kategorijām ar nešķirotiem atkritumiem.
30. [bookmark: p28][bookmark: p-1127394]Bīstamo atkritumu radītājs:
30.1. atdala bīstamos atkritumus no citu veidu atkritumiem;
30.2. īslaicīgi, līdz  trim mēnešiem, uzglabā bīstamos atkritumus tā, lai tie neradītu apdraudējumu cilvēku dzīvībai, veselībai, videi vai personu mantai;
30.3. [bookmark: p29][bookmark: p-1127395][bookmark: n8][bookmark: n-1127397]nogādā bīstamos atkritumus speciāli aprīkotās bīstamo atkritumu savākšanas vietās vai slēdz līgumu par šādu atkritumu apsaimniekošanu ar personu, kas veic bīstamo atkritumu apsaimniekošanu un ir saņēmusi normatīvajos aktos noteiktajā kārtībā nepieciešamo atļauju.
X. Kārtība, kādā nosakāma maksa par sadzīves atkritumu apsaimniekošanu
31. [bookmark: p30][bookmark: p-1127399]Pašvaldības dome ar lēmumu nosaka maksu par sadzīves atkritumu apsaimniekošanu, normatīvajos aktos noteiktajā kārtībā.
32. [bookmark: p31][bookmark: p-1127400]Pašvaldība vismaz 30 dienas pirms maksas izmaiņu spēkā stāšanās informē atkritumu radītājus par sadzīves atkritumu apsaimniekošanas maksas izmaiņām, publicējot informāciju pašvaldības tīmekļvietnē un pašvaldības informatīvajā izdevumā.
XI. [bookmark: n9][bookmark: n-1127402]Prasības daudzdzīvokļu dzīvojamo māju atkritumu konteineru novietnēm
33. [bookmark: p33][bookmark: p-1127404]Daudzdzīvokļu dzīvojamo māju pārvaldnieks vai apsaimniekotājs nodrošina atkritumu konteineru novietnes izveidošanu katrai daudzdzīvokļu mājai atsevišķi vai kopīgi vairākām mājām, kas atbilst šādām minimālām prasībām:
33.1. atrodas ne tuvāk kā 10 m no dzīvojamās mājas logiem;
33.2. izvietota uz cieta seguma tādā vietā, kur atkritumu apsaimniekotāja specializētajam transportlīdzeklim ir nodrošināta netraucēta piekļuve;
33.3. atrodas dzīvojamās mājas īpašumā, valdījumā, lietojumā esošā zemes gabalā saprātīgā un pārskatāmā attālumā no jebkuras mājas, kuras lietošanai konteineru novietne izveidota, un ir pieejams visiem mājas iedzīvotājiem;
33.4. daudzdzīvokļu dzīvojamo māju apbūves kvartālos nodrošina iespēju dalīti savākt atkritumus;
33.5. atkritumu konteineru novietni izveido saskaņā ar šo Noteikumu grafisko pielikumu.
XII. Prasības trešās grupas ēku atkritumu konteineru novietnēm
34. Trešās grupas ēkām ir jānodrošina atkritumu konteineru novietnes izveidošanu, atbilstoši Būvvaldes prasībām.

XIII. [bookmark: n10][bookmark: n-1127405]Administratīvā atbildība par Noteikumu pārkāpšanu
35. [bookmark: p34][bookmark: p-1127406][bookmark: p35][bookmark: p-1127407]Par šo Noteikumu pārkāpumiem personas saucamas pie administratīvās atbildības Atkritumu apsaimniekošanas likumā un Administratīvās atbildības likumā noteiktajā kārtībā.
36. Šo Noteikumu ievērošanas kontroli veic Ādažu novada pašvaldības policija, kas savas kompetences ietvaros veic administratīvā pārkāpuma procesu par šo Noteikumu pārkāpumiem.
37. Administratīvais sods neatbrīvo vainīgo personu no pienākuma atlīdzināt pārkāpuma rezultātā nodarītos zaudējumus.
XIV. [bookmark: n11][bookmark: n-1127410][bookmark: p38][bookmark: p-1127411]Noslēguma jautājumi
38. [bookmark: p39][bookmark: p-1127412][bookmark: p40][bookmark: p-1127413][bookmark: p41][bookmark: p-1127414][bookmark: p42][bookmark: p-1127415]Ar šo Noteikumu spēkā stāšanos spēku zaudē Ādažu novada domes 2022. gada 22. jūnija saistošie noteikumi Nr. 58/2022 “Par sadzīves atkritumu apsaimniekošanu Ādažu novadā”.



Pašvaldības domes priekšsēdētājs						G.Miglāns 

PASKAIDROJUMA RAKSTS
Ādažu novada pašvaldības 2026. gada __. __________ saistošajiem noteikumiem Nr. __/2026 “Par sadzīves atkritumu apsaimniekošanu Ādažu novadā”

	Paskaidrojuma raksta sadaļas un norādāmā informācija

	1. Mērķis un nepieciešamības pamatojums
1.1. Saistošo noteikumu (turpmāk – Noteikumi) izdošanas mērķis ir noteikt prasības sadzīves atkritumu apsaimniekošanai Ādažu novada administratīvajā teritorijā, tai skaitā prasības atkritumu savākšanai, minimālajam atkritumu savākšanas biežumam, atkritumu dalītajai savākšanai, kā arī liela izmēra atkritumu, bīstamo atkritumu un būvniecības un būvju nojaukšanas atkritumu apsaimniekošanai un kārtību, kādā veicami maksājumi par atkritumu apsaimniekošanu.
1.2. Noteikumi izdoti saskaņā ar atkritumu apsaimniekošanas likuma 8. panta pirmās daļas 3. punktu, kas paredz pašvaldībai izdot saistošos noteikumus par sadzīves atkritumu apsaimniekošanu savā administratīvajā teritorijā.
1.3. Izvērtējot spēkā esošos Ādažu novada domes 2022. gada 22. jūnija saistošos noteikumus Nr. 58/2022 “Par sadzīves atkritumu apsaimniekošanu Ādažu novadā”, konstatēta nepieciešamība pilnveidot un precizēt atkritumu apsaimniekošanas kārtību, ņemot vērā normatīvo aktu prasības un praktisko pieredzi atkritumu apsaimniekošanas organizēšanā.
1.4. Kā alternatīva jaunu Noteikumu izdošanai būtu iespējams veikt grozījumus spēkā esošajos saistošajos noteikumos. Tomēr nepieciešams precizēt un papildināt būtisku daļu no spēkā esošā regulējuma, tai skaitā atkritumu savākšanas biežumu, atkritumu dalīto savākšanu, atkritumu radītāju un citu atkritumu apsaimniekošanā iesaistīto personu pienākumus, kā arī atkritumu apsaimniekošanas prasības un aizliegumus. Vienlaikus paredzētas vairākas terminoloģiskas un redakcionālas izmaiņas, lai nodrošinātu skaidrāku, vienotu un savstarpēji saskaņotu regulējumu. Ņemot vērā izmaiņu apjomu, izvēlēta jaunu Noteikumu izstrāde.
1.5. Noteikumos Ādažu novada administratīvā teritorija noteikta kā viena sadzīves atkritumu apsaimniekošanas zona. Precizētas minimālās atkritumu savākšanas biežuma prasības atbilstoši nekustamā īpašuma izmantošanas veidam, kā arī paredzēta iespēja samazināt nešķiroto atkritumu izvešanas biežumu, nodrošinot atkritumu dalīto savākšanu.
1.6. Noteikumos precizēti atkritumu radītāju, daudzdzīvokļu dzīvojamo māju pārvaldnieku vai apsaimniekotāju un citu atkritumu apsaimniekošanā iesaistīto personu pienākumi, kā arī prasības atkritumu dalītajai savākšanai, liela izmēra atkritumu, bīstamo, būvniecības un būvju nojaukšanas atkritumu apsaimniekošanai un atkritumu novietošanai.
1.7. Noteikumos precizēti atkritumu apsaimniekošanas aizliegumi un ar atkritumu apsaimniekošanu saistītās prasības, kā arī noteiktas nepieciešamās pārejas normas.
1.8. Izstrādājot Noteikumus, ir izvērtēti atkritumu apsaimniekošanas reģionālā centra “Getliņi” izstrādātie ieteikumi pašvaldību saistošo noteikumu izstrādei un Klimata un enerģētikas ministrijas projekta “LIFE WASTE TO RESOURCES IP” (LIFE20 IPE/LV/000014) Ieteikumi atkritumu apsaimniekošanas sistēmas pilnveidei un pārejai uz aprites ekonomiku, ņemot vērā Ādažu novada pašvaldības atkritumu apsaimniekošanas sistēmas organizāciju un īpatnības.

	2. Fiskālā ietekme uz pašvaldības budžetu 
2.1. Noteikumu īstenošanas fiskālās ietekmes prognoze uz pašvaldības budžetu – noteikumu izpilde notiks pašvaldības kārtējā gada budžeta ietvaros:
2.1.1. ieņēmumu daļa nav precīzi aprēķināma, jo atkarīga no iekasētajiem naudas sodiem;
2.1.2. nav attiecināms uz izdevumu daļu;
2.1.3. nav paredzēta ietekme uz citām pozīcijām budžeta ieņēmumu vai izdevumu daļā.
2.2. Nav nepieciešami papildu resursi sakarā ar jaunu institūciju vai darba vietu veidošanu, lai nodrošinātu saistošo noteikumu izpildi.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci
3.1. Noteikumi pozitīvi ietekmēs tos atkritumu radītājus, kuriem tiks samazināts izvešanas biežums.
3.2. Ietekme uz vidi – Noteikumu grozījumu īstenošana nodrošinās sakārtotu vidi un sanitāro tīrību, tādējādi aizsargājot sabiedrības drošību un veicinot sabiedrības labklājību. 
3.3. Ievērojot Noteikumu prasības, tiek nodrošināta droša atkritumu apsaimniekošana, tādējādi samazinot ar neatbilstošu atkritumu apsaimniekošanu saistītos riskus iedzīvotāju veselībai.
3.4. Noteikumu grozījumiem ir pozitīva ietekme uz uzņēmējdarbības vidi, jo tajā noteiktais regulējums uzlabos atkritumu apsaimniekošanas pakalpojuma kvalitāti un pieejamību.
3.5. Noteikumi neradīs ietekmi uz konkurenci.


	4. Ietekme uz administratīvajām procedūrām un to izmaksām
4.1. Institūcija, kurā privātpersona var vērsties Noteikumu piemērošanā, ir Ādažu novada pašvaldības policija. 
4.2. Noteikumu projekts neskar administratīvās procedūras un nemaina privātpersonām veicamās darbības līdzšinējo kārtību. 
4.3. Ādažu novada pašvaldības policija veic noteikumu ievērošanas kontroli un administratīvā pārkāpuma procesu par pārkāpumu.
4.4. Paredzētās administratīvo procedūru izmaksas – nav paredzētas.

	5. Ietekme uz pašvaldības funkcijām un cilvēkresursiem
5.1. Noteikumi tiek izstrādāti, lai īstenotu pašvaldības autonomo funkciju, kas uzliek pienākumu organizēt sadzīves atkritumu apsaimniekošanas pakalpojumu neatkarīgi no tā, kā īpašumā atrodas dzīvojamais fonds.
5.2. Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.

	6. Informācija par izpildes nodrošināšanu
6.1. Pašvaldības cilvēkresursi, kas tiks iesaistīti Noteikumu piemērošanā, ir Ādažu novada pašvaldības policija (veicot saistošo noteikumu kontroli), Administratīvā komisija (izskatot administratīvo pārkāpumu lietas). 
6.2. Noteikumu izpildē nav paredzēta jaunu institūciju izveide vai esošo likvidācija, reorganizācija. Izpildei nepieciešamie resursi tiek paredzēti pašvaldības budžeta ietvaros.

	7. Prasību un izmaksu samērīgums pret ieguvumiem, ko sniedz mērķa sasniegšana
7.1. Noteikumi ir atbilstoši iecerētā mērķa sasniegšanas nodrošināšanai un paredz tikai to, kas ir vajadzīgs mērķa sasniegšanai, pašvaldības autonomās funkcijas izpildei, nosakot samērīgas prasības mērķa sasniegšanai.
7.2. Par Noteikumu pārkāpumiem personas atbild Atkritumu apsaimniekošanas likumā noteiktajā kārtībā.
7.3. Pašvaldības izraudzītie līdzekļi ir leģitīmi, un rīcība ir atbilstoša augstākstāvošiem normatīviem aktiem.

	8. Izstrādes gaitā veiktās konsultācijas ar privātpersonām un institūcijām
8.1. Šo noteikumu izstrādes procesā nenotika atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.).
8.2. Konsultācijām tika izmantots šāds sabiedrības līdzdalības veids: pēc šo noteikumu izskatīšanas domes Attīstības komitejā, tie tika publicēti pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības Facebook kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.
8.3. Publikācijā noteiktajā termiņā – no 202_. gada __. ________ līdz __._______ priekšlikumi netika saņemti.
8.4. No institūcijām netika saņemti viedokļi un atzinumi par šo noteikumu projektu.
8.5. Cita veida saziņa un konsultācijas nav notikušas.



Pašvaldības domes priekšsēdētājs						G.Miglāns

PIEZDvES:

1. PROJEKTRIOT DZIVOJAMAS EKAS JAUNBOVI, TATK JATEKI,AUI KONTEINIERU NOVIETNES PROJEKTS, KAS VAR BOT RISINATS AR
‘ORIGINALIEM IZTEIKSMES LIDZEKLIEM.

2.JA ATKRITUMU KONTEINERU LAUKUMI IR LIELAKI PAR 25 M* VAI ZEMES GABALOS, KAS ROBEZOJAS AR LAUKU VAI MEZA ZEMEM,
TIE VAR BOT BEZ JUMTA.

3, ATKRITUMU KONTEINERU NOVIETNES BOVNTECIBA VAL TAS NOVIETOSANA JASASKANO AR PASVALDISU.

4 ATKRITUMU KONTEINERU LAUKUMI BOVEJAM AR ODENSNECAURLAIDIGU CIETO SEGUMU BEZ AUGSTUMA STARPIBAS AR

